OpenLLM-France/wikimedia huggingface dataset:
# Kiril Dojčinovski

Kiril "Kiro" Dojčinovski (Macedoni: Kиpил Дojчинoвcки, 14 d'octubre de 1943) és un exfutbolista macedoni de la dècada de 1970.
Fou 6 cops internacional amb la selecció iugoslava amb la qual participà en el Mundial de 1974.
Pel que fa a clubs, defensà els colors de FK Vardar, Estrella Roja de Belgrad, Troyes i Paris FC.
Com a entrenador destacà a la selecció d'El Salvador i al club salvadorenc Luis Ángel Firpo.

## Palmarès

Jugador:

### Estrella Roja Belgrad

* Lliga iugoslava de futbol: 4
** 1967-68, 1968-69, 1969-70, 1972-73
* Copa iugoslava de futbol: 3
** 1967-68, 1969-70, 1970-71
* Copa Mitropa: 1
** 1967-68
Entrenador:

### C.D.Luis Angel Firpo

* Lliga salvadorenca de futbol: 2
** 1991-92, 1992-93

## Referències

* ↑ Perfil a reprezentacija.rs
* 1 2 "50. godina fudbala vo Makedonija" page 62 (macedònic)
* ↑ Career story Arxivat 2013-02-21 at Archive.is at FFM (macedònic)
* ↑ Kiril y la escuela serbia laprensa.com
# Sis dies d'Aguascalientes

Els Sis dies d'Aguascalientes, coneguts també com a Sis dies de Mèxic, era una cursa de ciclisme en pista, de la modalitat de sis dies, que es disputava a Aguascalientes (Mèxic). La seva primera edició data del 2001 i es van celebrar quatre edicions fins al 2007.

## Palmarès

| Any | Primers | Segons | Tercers |
| 2001 | Matthew Gilmore Scott McGrory | Giovanni Lombardi Marco Villa | Jimmy Hansen Luis Fernado Macías |
| 2002 | Giovanni Lombardi Juan José de la Rosa | Edgardo Simón Juan Curuchet | Luis Fernado Macías Franco Marvulli |
| 2003-05 | No disputats |
| 2006 | Luis Fernado Macías Franco Marvulli | Juan José de la Rosa Marco Villa | Giuseppe Atzeni Angelo Ciccone |
| 2007 | Marco Antonio Arriagada Antonio Cabrera | David Muntaner Antonio Miguel Parra | Martin Gilbert Ryan McKenzie |

## Referències

* ↑ «6 jours d'Aguascalientes (Mexique)». [Consulta: 20 desembre 2022].
# Jaume Llongueras i Badia

Jaume Llongueras i Badia (Barcelona, 31 de març de 1883 - Barcelona, 18 de maig de 1955) fou un pintor i decorador català.

## Biografia

Jaume Llongueras va néixer a la Plaça de Marquilles de Barcelona, fill de Marià Llongueras i Trullàs, natural d'Olesa de Montserrat, i de Teresa Badia i Padrisa, natural de Barcelona. Fou germà del músic Joan Llongueras i Badia.
Es va formar a l'Escola de Llotja. Els seus primers treballs, realitzats entre Terrassa i Barcelona, van anar a cavall entre el Simbolisme, el Modernisme i el Noucentisme. A principis del segle xx va treballar amb Gaudí al taller de la Sagrada Família, a la Casa Milà i al projecte de restauració de la Catedral de Mallorca. Anys després es va especialitzar com a decorador d'interiors, realitzant encàrrecs per a les cases de personatges de renom de la seva època, com la de Lluís Plandiura, entre d'altres. També va decorar la casa de la ciutat de Barcelona, el Conventet de Pedralbes i el Palauet Albéniz.
Es va casar amb Francesca Castañé i Morros.

## Referències

* 1 2 «Necrológicas». La Vanguardia, 24-05-1955, pàg. 17.
* ↑ Registre de Naixements de l'Ajuntament de Barcelona, any 1883, número de registre 1939.
* ↑ Maspoch, Mònica. Galeria d'autors : ruta del modernisme, Barcelona. 1a ed.. Barcelona: Institut del Paisatge Urbà i la Qualitat de Vida, 2008, p. 128. ISBN 978-84-96696-02-0 [Consulta: 14 agost 2013].
* ↑ «Jaume Llongueras i Badia». Gran Enciclopèdia Catalana. Barcelona: Grup Enciclopèdia Catalana.
# (148209) 2000 CR105

(148209) 2000 CR$_{105}$, és el quart objecte conegut més llunyà en el Sistema Solar, més a prop que 2000 OO$_{67}$, 2006 SQ$_{372}$ i Sedna. La seva òrbita és bastant excèntrica amb una distància mitjana de 219 UA. 2000 CR$_{105}$ triga 3240 anys a recórrer-la.
2000 CR$_{105}$ té un diàmetre d'uns 253 km. A causa d'aquesta petita grandària no se'l considera candidat a planeta nan.
2000 CR$_{105}$ i Sedna es diferencien de la resta d'objectes del disc dispers en què les seves distàncies de periheli no es troben sota la influència gravitatòria de Neptú. De fet es desconeix el procés pel qual aquests cossos han acabat en aquestes posicions.

## Vegeu també

* Planeta X

## Referències

* 1 2 3 4 5 6 7 8 9 10 11 12 «JPL Small-Body Database». [Consulta: 15 gener 2024].
* ↑ Afirmat a: JPL Small-Body Database. Identificador JPL Small-Body Database: 2148209.

## Enllaços externs

* Simulació orbital (Java)
* Determinació de l'òrbita de 2000 CR$_{105}$
* Altres mons més enllà del planeta nan Plutó Arxivat 2006-11-09 a Wayback Machine.
# Gottolengo

Gottolengo és un municipi i comuna de la província de Brescia, a la Llombardia. El 2011 Gottolengo tenia una població de 5.368 habitants.

## Referències

* ↑ «Bilancio demografico mensile» (en italià). [Consulta: 23 juny 2024].
* ↑ «Superficie di Comuni Province e Regioni italiane al 9 ottobre 2011» (en italià). [Consulta: 2024].
# Montalhon

Montalhon o Montalló (en francès Montaillou) és un comú occità que administrativament forma part de la regió d'Occitània, al departament de l'Arieja.
# Kirikú i les bèsties salvatges

Kirikú i les bèsties salvatges (títol original en francès: Kirikou et les Bêtes sauvages) és un llargmetratge de dibuixos animats de 74 minuts dirigit per Michel Ocelot i Benédicté Galup el 2005. És una coproducció entre França, Bèlgica i Luxemburg. Ha estat doblada al català.

## Argument

L'encant del petit nen africà Kirikú regressa a la pantalla gran per lluitar contra el mal. En aquesta ocasió, el seu avi, des del seu majestuós tron de la gruta Blava explica als més petits de la casa com Kirikú que ha de cercar el valor, l'astúcia, l'amor i la generositat que s'amaguen en el seu interior i que l'ajudaran a triomfar en la seva lluita contra el mal. Per aconseguir-ho, el nen africà es convertirà en terrissaire, detectiu, jardiner, comerciant i metge.

## Producció

Michel Ocelot, director del film, assegura que «no tenia cap intenció de fer un segon Kirikú». El cert és que l'èxit a taquilla i a la crítica han conduït al petit heroi africà al seu segon llargmetratge. Al costat del guió i la direcció de Michel Ocelot (Kirikou et la sorcière), encarregat sobretot dels diàlegs i la música, es troba Bénédicte Galup, dedicada en una més gran part als dibuixos que es van elaborar entre el Vietnam i Letònia. Malgrat tot, la pel·lícula és també un espectacle musical, la banda sonora de la qual ha estat composta pels africans Manu Dibango i Youssou N'Dour.

## Referències

* 1 2 Títol en català a ésAdir
* La versió original de l'article, o part d'ell, procedeix de 20 minutos, que edita sota la llicència cc-by-2.1-es. Consultes les restriccions d'ús.
# Northridge (Comtat de Montgomery)

Northridge és una concentració de població designada pel cens dels Estats Units a l'estat d'Ohio. Segons el cens del 2000 tenia 8.487 habitants.

## Demografia

Segons el cens del 2000, Northridge tenia 8.487 habitants, 3.398 habitatges, i 2.409 famílies. La densitat de població era de 1.443,5 habitants per km².
Dels 3.398 habitatges en un 36,5% hi vivien nens de menys de 18 anys, en un 41,9% hi vivien parelles casades, en un 23% dones solteres, i en un 29,1% no eren unitats familiars. En el 24,2% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,93.
Per edats la població es repartia de la següent manera: un 28,1% tenia menys de 18 anys, un 11,5% entre 18 i 24, un 27,6% entre 25 i 44, un 21,4% de 45 a 60 i un 11,4% 65 anys o més.
L'edat mediana era de 33 anys. Per cada 100 dones de 18 o més anys hi havia 85 homes.
La renda mediana per habitatge era de 28.188 $ i la renda mediana per família de 30.730 $. Els homes tenien una renda mediana de 27.500 $ mentre que les dones 21.648 $. La renda per capita de la població era de 14.239 $. Aproximadament el 21,3% de les famílies i el 21,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Northridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Northridge». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Isidro Ortiz

Isidro Ortiz (Plasència, 13 de setembre de 1963) és un director espanyol

## Biografia

Isidro Ortiz va estudiar cinema al London Film Institute després del que va aconseguir amb el seu curt Hermetikoa el primer premi del Festival de videoart de Sant Sebastià. El 1983 va entrar a treballar com a muntador en els serveis informatius de TVE; en 1987 va realitzar vídeos musicals (Serrat, Mecano…) i desfilades de moda (Loewe, Manuel Piña, Sybilla…)
En 1990 es va incorporar a Canal Plus com a subdirector d'Art i coordinador de realitzadors per al llançament de la cadena i subdirector-realitzador del seu programa estrella Lo + Plus. i es va donar a conèixer com a director a principis dels anys 2000 gràcies a Faust 5.0, una pel·lícula fantàstica premiada en diversos festivals. Després va fer telefilms com El asesino del parking (2006), emès per TV3.

## Filmografia

* 2001 : Faust 5.0 (codirectors : Àlex Ollé i Carlus Padrissa)
* 2005 : Somne
* 2006 : El asesino del parking
* 2008 : Eskalofrío

## Notes

* ↑ Isidro Ortiz, un cineasta placentino que triunfa dentro y fuera de España, La Mañana, 30 de febrer de 2020
* ↑ El cineasta Isidro Ortiz y Sex Museum se suman a los galardonados de los premios Pop Eye, Hoym 4 de setembre de 2019
* ↑ Isidro Ortiz concibe una historia de terror y nueva ciencia, El País, 21 d'octubre de 2005

## Bibliografia

* Juan Carlos Benitez, entretien avec Isidro Ortiz, L'Écran fantastique, numéro 225, septembre 2002, p. 36

## Enllaços externs

* Isidro Ortiz a Mubi
# 1513
## Esdeveniments
### Països Catalans

* Primeres fonts que certifiquen l'existència d'un mercat a la Plaça de la Llana de Barcelona.

### Resta del món

* 27 de març - la Florida (ara els EUA): l'explorador Juan Ponce de León esdevé el primer europeu que atalaia les costes continentals de Nord-amèrica quan hi arriba cregut que és una altra illa.

## Naixements
### Resta del món

* Gazzuoloː Giulia Gonzaga, aristòcrata i intel·lectual italiana pròxima a la Reforma protestant (m. 1556).

## Necrològiques
### Resta del món

* 9 de setembre - Flodden, Anglaterra: Jaume IV d'Escòcia, rei d'Escòcia (n. 1473).

## Referències

* ↑ Barcelona, Passió Per. «Passió per Barcelona: 500 ANYS DE LA PLAÇA DE LA LLANA», dilluns, 18 novembre 2013. [Consulta: 19 gener 2018].
* ↑ «Giulia Gonzaga Behind the Italian Reformation». Christian Library. [Consulta: 25 febrer 2021].
* ↑ «James IV | king of Scotland» (en anglès). [Consulta: 14 setembre 2020].
# Grigori Ielisséiev

Grigori Zakhàrovitx Ielisséiev, rus: ГГриго́рий Заха́рович Елисе́ев, (25 de gener del 1821, poble de Spàsskoie, a la gubèrnia de Tomsk (avui dia Venguerovo, a l'óblast de Novossibirsk) - 18 de gener del 1891, Sant Petersburg) fou un periodista i assagista rus que inspirà Dostoievski per al seu personatge de Rakitín a Els germans Karamàzov.

## Biografia

Era fill d'un pastor ortodox de poble, però morí quan ell només tenia nou anys. Estudià en un seminari petit, després al seminari de Tobolsk i finalment a l'Acadèmia teològica de Moscou: en sortí el 1840. Tot seguit, esdevingué professor al seminari diocesà de Kazan. Llavors publicà obres històriques sobre la propagació del cristianisme a la regió de Kazan.
Sota la influència de les lectures de Belinski i de Guertsen, canvià de mica en mica d'opinió, fins que va abandonar la seva plaça el 1854. Va fer-se funcionari a Tobolsk, després es traslladà a Sant Petersburg el 1858. Va començar una carrera de periodista i escriptor fins al 1881, amb unes idees clarament radicals.

### Periodista

Començà a El Contemporani amb un article sobre Sibèria, el 1858, s'apropà a Txernixevski, de les idees del qual va influenciar-se. Col·laborà també al periòdic satíric L'Espurna (1859-1863) i dirigí la redacció del periòdic El Segle, després, del 1868 al 1881, fou col·laborador regular a Els Annals de la Pàtria, ja que s'apropava a les idees pro-revolucionàries de Nekràssov. Era un ferm defensor de les ideologies de Nekràssov i de Dobroliúbov.
# IPod Nano

L'iPod nano és un reproductor portàtil dissenyat i comercialitzat per Apple Inc. És el model intermedi en la família d'iPod. La primera generació s'introduí el 2005 Fa servir memòria flash com l'iPod shuffle, però a diferència d'aquest inclou una versió en miniatura de la pantalla i la roda que trobem en l'iPod clàssic. El model s'ha actualitzat dues vegades des que es va introduir.

## Característiques

En lloc del disc dur que s'utilitza en l'iPod classic, el nano utilitza memòria flash. Això implica que no hi ha cap part mòbil, fent que l'iPod nano no pari de reproduir a causa de moviments bruscs.
L'iPod nano funciona amb iTunes amb el Mac OS X o el Microsoft Windows. Es connecta a l'ordinador mitjançant el mateix dock connector que l'iPod de 3a. i 4a. generació i que l'iPod mini. fent servir USB 2.0. Tot i que fa servir la mateixa connexió que el cable per Fireware de l'iPod i que pot carregar la bateria per Fireware, el nano no pot sincronitzar-s'hi. L'iPod nano inclou una funció de cronòmetre i de rellotge amb múltiples zones horàris. També hi ha l'opció de bloquejar la roda per protegir la informació de dins de l'iPod com els calendaris i les llistes de contactes.
En els dispositius de 3a. generació, la versió de 4gb només està disponible en color argentat, i la de 8 en argentat, verd, blau, rosa, negre i Product Red.

## Línia cronològica dels iPod

Font: Llibreria de prensa d'Apple, Mactracker

## Referències

* ↑ Apple. «Apple Introduces iPod nano». Apple press release, 07-09-2005. [Consulta: 23 desembre 2006].
* ↑ Apple press release library, Retrieved September 19, 2007.
* ↑ Mactracker, Apple Inc. model database, version as of 26 July 2007.
# Monoblastozous

Els monoblastozous (Monoblastozoa) són un embrancament del regne animal de dubtosa existència i encara més dubtosa filiació. Es basa en l'espècie, Salinella salve, que va ser descrita per Fenzel l'any 1892 procedent de dues salines de Córdoba (Argentina); la seva descripció és tan ambigua i imprecisa que no s'ha pogut caracteritzar amb precisió donat que mai s'ha tornat a observar.
Es tracta d'organismes més organitzats que els protozous, però són organismes multicel·lulars molt primitius. Estan caracteritzats per parts anteriors/posteriors distintives i estan fortament ciliats, especialment al voltant de la "boca" i l'"anus". Només tenen una capa de cèl·lules. Es reprodueixen asexualment per fissió transversal del cos. Tot i que es sospita que també tenen reproducció sexual, no hi ha proves que es doni.

## Referències

* 1 2 Frenzel, J., 1892. Untersuchungen über die mikroskopische Fauna Argentiniens. Archiv für Naturgeschichte, 58: 66–96.
* ↑ Brusca, R. C. & Brusca, G. J., 2005. Invertebrados, 2ª edición. McGraw-Hill-Interamericana, Madrid (etc.), XXVI+1005 pp. ISBN 0-87893-097-3
# Uchon

Uchon és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 96 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| ? - | Lucette Duban | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 62 | 89 | 73 | 67 | 55 | 85 | 96 |
| A partir de 1990: Població sense dobles comptes |||||||
# Kiril Metkov

Kiril Metkov (Bulgària, 1 de febrer de 1965) és un futbolista búlgar que va disputar 9 partits amb la selecció de Bulgària.

## Estadístiques

Selecció de Bulgària :
| Anys | Partits | Gols |
| 1989 | 1 | 0 |
| 1990 | 0 | 0 |
| 1991 | 3 | 0 |
| 1992 | 2 | 0 |
| 1993 | 3 | 0 |
| Total | 9 | 0 |

## Referències

* ↑ National Football Teams
# Sinagoga Or Torah

La Sinagoga Or Torah (en hebreu: בית הכנסת אור תורה) també és anomenada sinagoga de Djerba o sinagoga de Tunísia, és un edifici religiós dels jueus de Tunísia en Acre, Israel, fou construïda en honor de la Sinagoga de la Ghriba a Gerba. L'edifici va ser construït en 1955. L'edifici està cobert amb milions de mosaics que han estat fabricats en el Kibbutz Eilon. L'edifici té 140 vidrieres i una cúpula.
Després de la guerra la primera guerra àrab-israeliana van començar a arribar en massa immigrants jueus del país africà de Tunísia. D'aquesta manera, a Acre es va establir una gran comunitat de jueus tunisians. Un dels seus membres, Zion Badasche, va tenir el somni de construir una sinagoga, que fos un recordatori de la Sinagoga de la Ghriba a Gerba, Tunísia. Per aquest propòsit, es va decidir a construir-la en el centre de la ciutat.

## Referències

* ↑ «Información sobre el sitio» (en anglès). Arxivat de l'original el 2014-05-24. [Consulta: 22 octubre 2015].
# Països Baixos (desambiguació)

«Països Baixos» té aquests significats:
* Geografia: Els Països Baixos, un estat europeu.
* Geografia: El Regne dels Països Baixos, que comprèn els Països Baixos, Aruba, Curaçao i Sint Maarten.
* Història: El Regne Unit dels Països Baixos: l'estat format pels Països Baixos austríacs, el Principat de Lieja, Luxemburg i els Països Baixos de 1815 a 1830.
* Història: Els Països Baixos borgonyons, posteriorment conegut com les Disset Províncies
* Història: Els Països Baixos del nord (septentrionals): la República de les Set Províncies Unides
* Història: Els Països Baixos del sud (meridionals): els Països Baixos espanyols
* Història: Els Països Baixos del sud (meridionals): els Països Baixos austríacs
* Països Baixos (regió històrica)
vegeu també: Països Baixos (topònim)
Viccionari
# Grigori Guínzburg

Grigori Guínzburg (Nijni Nóvgorod, 16 de maig de 1904 $^{(Julià)}$ - Moscou, 5 de desembre de 1961), nom complet amb patronímic Grigori Romànovitx Guínzburg, rus: Григо́рий Рома́нович Ги́нзбург, fou un pianista rus.

## Biografia

Guínzburg va estudiar per primera vegada amb la seva mare abans de ser acceptat com a estudiant a la classe d'Aleksandr Goldenvéizer al Conservatori de Moscou. El 1927 va guanyar el quart premi al Concurs Internacional Frederic Chopin de Varsòvia. Va ser reconegut com un dels millors músics de la Unió Soviètica i va fer diverses gires per Europa. Es va convertir en un important professor del Conservatori de Moscou el 1929. Alguns dels seus estudiants més coneguts són Gleb Akselrod, Serguei Dorenski, Regina Xamvili i Sulamita Aronovski.
Guínzburg va ser conegut sobretot pel seu toc de piano que tenia vincles amb la tradició d'intèrprets del segle xix com Franz Liszt. El seu repertori eclèctic i el seu art de transcripció el van convertir en un dels intèrprets més singulars de la història del piano

## Referències

* ↑ Paperno, Dmitriĭ (1998). Notes of a Moscow pianist. Amadeus Press. ISBN 1574670344. OCLC 45843657.
# Billabeta

Billabeta també coneguda per Villava és un lloc i consell de Longida a la merindad de Sangüesa de la Navarra situada a 25 km de Pamplona.
Es troba al marge esquerre del riu Erro pròxim a la confluència del barranc d'Olleta i la del Irati.

## Demografia

Evolució demogràfica :
| 1858 | 1900 | 1950 | 1970 | 1981 | 1991 | 2001 | 2008 | 2017 |
| 80 | 61 | 104 | 18 | 12 | 15 | 18 | 21 | 35 |

## Llocs d'interès

La parròquia de la Purificació de Billabeta és romànica del segle XII de pedra carreu amb portada de mig punt amb dues arquivoltes recolzades en columnes. Destaca per la qualitat dels permòdols de la seva capçalera relacionats amb el taller del mestre de Cabestany.
Es troben significatives edificacions civils, una d'elles amb un escut barroc i un gran portal de mig punt.

## Bibliografia

* VV.AA.. Navarra guía y mapa. Estella: Caja de Ahorros de Navarra, 1986. ISBN 84-505-3457-7.
* Pavon Maldonado, Basilio. «La Mezquita mayor de Tudela». A: El Arte en Navarra. Pamplona: Diario de Navarra, 1994. ISBN 84-89103-00-3.
* Recorreguts per Navarra cap 38. Lónguida, Els Urraules, Romanzado. Caixa d'Estalvis de Navarra. ISBN 84-87120-17-2.
# Monoblet

Monoblet és un municipi francès, situat al departament del Gard i a la regió d'Occitània.

## Referències

* ↑ Topònims occitans del Gard
# Uchigatana

La Uchigatana (打刀) és una espasa japonesa, predecessora de la katana. Com la katana, és considerada "l'ànima d'un samurai". Des de l'era Heian fins a l'era Edo la primera espasa de guerra va ser la tachi. La seua llarga fulla i el seu fil punxegut la feien ideal per al seu ús a cavall. La uchigatana va ser creada en l'era Muromachi i, a diferència de la tachi, es col·locava amb el fil cap amunt. La tachi, en canvi, es col·locava en el cinturó amb el fil cap avall.
# Creede

Creede és una població dels Estats Units a l'estat de Colorado. Segons el cens del 2000 tenia 377 habitants.

## Demografia

Segons el cens del 2000, Creede tenia 377 habitants, 181 habitatges, i 106 famílies. La densitat de població era de 238,6 habitants per km².
Dels 181 habitatges en un 19,3% hi vivien nens de menys de 18 anys, en un 46,4% hi vivien parelles casades, en un 8,8% dones solteres, i en un 41,4% no eren unitats familiars. En el 33,1% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,7.
Per edats la població es repartia de la següent manera: un 19,1% tenia menys de 18 anys, un 5% entre 18 i 24, un 26,3% entre 25 i 44, un 33,7% de 45 a 60 i un 15,9% 65 anys o més.
L'edat mediana era de 45 anys. Per cada 100 dones de 18 o més anys hi havia 98,1 homes.
La renda mediana per habitatge era de 30.893 $ i la renda mediana per família de 34.125 $. Els homes tenien una renda mediana de 27.250 $ mentre que les dones 17.250 $. La renda per capita de la població era de 21.801 $. Entorn del 12,2% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Creede». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Creede». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].